प्रगति मैदान में टेरिटोरियल एंड सैटेलाइट ब्रोडकास्िंटग से संबंधित चौदहवीं अन्तर्राष्ट्रीय कांफ्रेंस एंड एक्जीबिशन (बीईएस एक्सपो 2008) का आयोजन किया गया है। 25 फरवरी तक चलने वाली इस प्रदर्शनी का आयोजन ब्रोडकास्ट इंजीनियरिंग सोसायटी (इंडिया) ने किया है। इसका उद्घाटन सूचना एवं प्रसारण मंत्रालय की सचिव श्रीमती आशा स्वरूप ने किया। उन्होंने कहा कि भारत का ब्रोडकास्िंटग क्षेत्र पिछले कुछ सालों में तेजी से बढ़ा है। उन्होंने वर्ष 2006 से 2011 तक टीवी उद्योग में 4.3 अरब डॉलर से 11.8 अरब डॉलर, रेडियो उद्योग में 0.1 अरब डॉलर से 0.4 अरब डॉलर तथा फिल्म उद्योग में 1.अरब डॉलर से 5.3 अरब डॉलर हो जाने की उम्मीद जताई। बीईएस के अध्यक्ष पी. एस. सुन्दरम ने बताया कि इसमें ब्रोडकास्टिंग से संबंधित नई जानकारियों को प्रदर्शित किया गया है। इसमें देश विदेश का करीब 75 कंपनियां भाग ले रही हैं। उन्होंने बताया कि इस बार गत वर्ष से करीब 30 फीसदी अधिक कंपनिया भाग ले रही हैं। प्रदर्शिनी में मोविको टेक्नोलॉजिज ने नई तकनीक युक्त अत्याधुनिक विडियो सॉफ्टवेयर उत्पाद लांच किया है, जो टेलीविजन तथा फिल्म निर्माताओं के लिए एक बेहतरीन उत्पाद है।